而外围个配套设施方面嚜，第二阶段工程结束伊歇，大统路立交建成通车。当年10月1号，恒丰路立交也宣告竣工。另外，新客站南北广场、通道、站内基础设施个安装调试侪勒1987年圣诞节前完工。1987年10月，新客站站内装修提前完成。恒丰路、天目西路个拓宽、恒丰路桥改建以及轨道交通一号线预留站臺搭折返线、邮电大楼侪勒同一时期完工使用。1987年12月27号，新客站第三阶段工程完工。迭歇工程共耗资4.05亿元人民币。